**Fuldmagt til Klima-Lavbundsordningen**

Undertegnede [angiv navn på ejer og evt. ligestillingsejer] giver hermed [angiv konsulent navn og firma, privat person eller kommune] fuldmagt til at handle på [mine/vores] vegne i forbindeles med ansøgning til Klima-Lavbundsordningen.

[Angiv konsulent navn og firma, privat person eller kommune] er bemyndiget til at underskrive og indsende ansøgningsskema, modtage og svare på breve fra Miljøstyrelsen og generelt interagere med Miljøstyrelsen på [mine/vores] vegne gennem hele sagsbehandlingen – dvs. fra ansøgning til færdigt projekt og udbetaling af tilskud.

Jeg er vidende om tilskudsordningens vilkår og ansøgningens betydning, og jeg er indforstået med, at projektarealet indtegnes på matrikelniveau i webkortet Miljø-GIS, som er offentligt tilgængeligt.

Jeg har fået udleveret bilag 1 vedrørende Miljøstyrelsens behandling af mine personoplysninger.

­­­­­­­­­­­­­­­­­­­­­­­

| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Sted | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dato |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrift (Hovedejer)Navn:Adresse:Tlf.nr.CPR-nr.: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrift (Ligestillingsejer)Navn:Adresse:Tlf.nr.CPR-nr.: |

# **Bilag 1: Oplysninger om Miljøstyrelsens behandling af personoplysninger mv.**

## Vi er den dataansvarlige – hvordan kontakter du os?

Miljøstyrelsen er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor.

Miljøstyrelsen

Tolderlundsvej 5

5000 Odense C

CVR-nr.: 25798376

Telefon: 72 54 44 66

Mail: mst@mst.dk

## Kontaktoplysninger på databeskyttelsesrådgiveren

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver på følgende måder:

* På e-mail: dpo@mfvm.dk
* På telefon: 93 59 70 11 (træffes onsdage kl. 10-12)
* Ved brev: Tolderlundsvej 5, 5000 Odense C, att. ”databeskyttelsesrådgiver”

## Formålene med og retsgrundlaget for behandlingen af dine personoplysninger

Vi behandler dine personoplysninger til følgende formål:

* Behandling af ansøgning og udbetalingsanmodning i forhold til de krav, der er fastsat i Bekendtgørelse om udtagning af kulstofrige lavbundsjorder med henblik på genopretning af naturlig hydrologi (klima-lavbundsprojekter).

Dine personoplysninger undergives i den forbindelse den nødvendige sagsbehandling, herunder fx journalisering efter offentlighedsloven, ligesom dine oplysninger opbevares efter arkivlovgivningen.

Retsgrundlaget for vores behandling af dine personoplysninger følger af:

* Bekendtgørelse om udtagning af kulstofrige lavbundsjorder med henblik på genopretning af naturlig hydrologi (klima-lavbundsprojekter). Behandlingen sker således som led i offentlig myndighedsudøvelse med hjemmel i databeskyttelsesforordningens artikel 6, stk. 1, litra e.
* Behandling af CPR-nummer, sker med henblik på entydig identifikation efter databeskyttelseslovens § 11, stk. 1.

## Kategorier af personoplysninger

Vi behandler følgende kategorier af personoplysninger om dig: Almindelige oplysninger.

* Private lodsejere:
* Navn
* Kontaktoplysninger, for eksempel adresse, telefonnummer, e-mail eller tilsvarende oplysninger
* Ejendomsoplysninger
* Identifikationsoplysninger (CPR-nr., CVR nr.)
* Kommunalt ansatte/konsulenter:
* Navn
* Kontaktoplysninger, for eksempel adresse, telefonnummer, e-mail eller tilsvarende oplysninger
* Identifikationsoplysninger (CPR-nr., CVR nr.)
* Oplysninger om stilling
* Oplysninger om løn

## Modtagere eller kategorier af modtagere

Vi videregiver eller overlader dine personoplysninger til følgende modtagere:

* Vi videregiver kun personoplysninger til andre, hvis vi er forpligtet i henhold til lovgivningen – herunder aktindsigt ifølge Offentlighedsloven og Miljøoplysningsloven.
* Vi overlader dine personoplysninger til styrelsens databehandlere, fx Statens IT.

## Overførsel til modtagere i tredjelande, herunder internationale organisationer

Vi overfører ikke dine personoplysninger til modtagere uden for EU og EØS.

## Hvor dine personoplysninger stammer fra

* Ansøgning om tilskud til Klima-Lavbundsordningen, Ansøgning om at gå videre til anlægsfasen af et Klima-Lavbundsprojekt eller anmodning om udbetaling af tilskud.

## Opbevaring af dine personoplysninger

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at vi behandler dine oplysninger, indtil de skal arkiveres eller kasseres efter reglerne i Arkivloven, eller i øvrigt kun så længe de er nødvendige til det formål, de er indsamlet med henblik på. Når der ikke længere foreligger et retligt eller administrativt behov, bliver oplysningerne slettet i henhold til Miljøstyrelsens politik for sletning af personoplysninger.

## Dine rettigheder

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, kan du skrive til Miljøstyrelsen via Offentlig Digital Post (e-boks).

Alternativt kan du skrive til mst@mst.dk, men så skal du være opmærksom på ikke at sende følsomme personoplysninger (f.eks. helbredsoplysninger), fortrolige oplysninger (f.eks. CPR-nr.) eller oplysninger om strafbare forhold.

Angiv venligst i emnefeltet, hvilken rettighed du vil gøre brug af.

### Ret til at se oplysninger (indsigtsret)

Du har ret til at få indsigt i de oplysninger, som vi behandler om dig, samt en række yderligere oplysninger.

### Ret til berigtigelse (rettelse)

Du har ret til at få urigtige oplysninger om dig selv rettet.

### Ret til sletning

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

### Ret til begrænsning af behandling

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

### Ret til indsigelse

Hvis vores behandling af dine personoplysninger er baseret på artikel 6, stk. 1, litra e (se afsnittet "Formålet med og retsgrundlaget for behandling af dine personoplysninger"), har du til enhver tid ret til at gøre indsigelse mod en sådan behandling af grunde, der måtte vedrøre din særlige situation.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

## Klage til Datatilsynet

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

Miljøstyrelsen persondatapolitik for Klima-Lavbund kan findes online på [www.mst.dk](http://www.mst.dk) under siden om Miljøstyrelsens datapolitik.